Spektakularnom bakljadom Funcuti se priključili proslavi velike obljetnice grada Velikom bakljadom na Poljani, danas su svoj doprinos u obilježavanju 950. obljetnice prvog spomena grada Šibenika dali i Funcuti.

24.12.2016, 18:30h24.12.2016, 18:38hŠ.I.

Poljana je večeras, zahvaljujući Funcutima izgledala zaista impresivno, a rođendanska atmosfera od jutros vlada na šibenskim ulicama gdje se pjeva, pleše i slavi naveliko. Uz veliku bakljadu Funcuta, s Poljane će večeras poletjeti 950 lampiona u sklopu akcije '950 godina ljubavi' humanitarnog karaktera.

Sav prihod od prodaje lampiona namijenjen je slijepom dječaku Mati Braliću kojem je za nastavak školovanja potrebna skupa didaktička oprema. Organizatori ove manifestacije koja se odvija u sklopu ovogodišnjeg adventskog sajma 'Adventura' su Grad Šibenik, Turistička zajednica grada Šibenika i agencija Samarcanda. Još stignete kupit svoj lampion i pustit ga večeras za Šibenik i Matu Bralića.